cyanic-selkie/wikianc huggingface dataset:
Interneta portāls
Korporatīvais portāls (Corporate portal)
Korporatīvais portāls nodrošina kompānijas darbiniekam un viņu pastāvīgiem partneriem stingri personificētu pieeju kompānijas automatizētas pārvaldes sistēmai (lēmumu pieņemšanas informācijas sistēma, ekspertu sistēma, kopdarbības sistēma, biznesa procesu vadības sistēma u. tml.) Korporatīva portāla būtība ir atkarīga no tā, kādus mērķus portāla izveidošanā nosaka kompānija. Par korporatīva portāla kopējo pazīmi var būt tikai stingri personificēta pieeja informācijai un portāla pakalpojumiem.
Pieejas portāls: saistīts ar ISP
Mediju portāls: Galvenā uzmanība patērētāju vai uzņēmumu ziņām
Dumpis (uzvārds)
Dumpis (sieviesu dzimtē Dumpe) ir latviešu cilmes uzvārds. Cilvēki ar šo uzvārdu:
Interneta portāls
Korporatīvais portāls (Corporate portal)
Ģeogrāfiskais portāls: Var būt horizontāls vai vertikāls
Tirgus vietas portāls: var būt horizontāls, vertikāls vai ģeogrāfisks
Meklēšanas portāls: Galvenais uzsvars ir uz meklēšanu (Google, Ask.. u.c.)
Multivides veida portāls: var būt balss vai video un ir apskatāms, kā arī straumējams ar multividi vai lejupielādējot failus (Youtube, Vevo., utt.)
Fakti
Visā pasaulē internets turpina organizēt lietu plūsmu un dalīšanos informācijā. Tā kā tā arvien vairāk ietekmē gan individuālos patērētājus, gan tautsaimniecību, tā ir kļuvusi par svarīgu mūsu ikdienas dzīves sastāvdaļu. Saskaņā ar 2017. gada aplēsēm visā pasaulē bija 3,9 miljardi interneta lietotāju. Tas veido vairāk nekā pusi no pasaules iedzīvotājiem, jo Ķīnā ir lielākais tiešsaistes iedzīvotāju skaits 829 miljonu lietotāju, tai seko Indija 560 miljonu apmērā un ASV 293 miljonu apmērā. Neskatoties uz to, ka 1 miljards interneta lietotāju ir no Austrumāzijas, angļu valoda ir vispopulārākā valoda tiešsaistē, kas veido 25,2 procentus no visiem pasaules interneta lietotājiem. Otrajā vietā ierindojās ķīniešu valoda ar 19,3%, kam seko spāņu valoda ar 7,9%.
2018. gadā vidējais dienā internetā pavadītais laiks uz vienu iedzīvotāju sasniedza 161 minūti, un eksperti 2021. gadā prognozēja, ka katru dienu interneta lietošana būs 192 minūtes. 2019. gadā interneta lietotāji visā pasaulē savās mobilajās ierīcēs vidēji pavadīja 122 minūtes dienā, vairāk nekā trīs reizes pārsniedzot globālo interneta patēriņu, izmantojot portatīvo datoru, kas sasniedza 39 minūtes dienā. Dažas no populārākajām mobilā interneta aktivitātēm ir filmu vai video skatīšanās, e-pasta, sociālo tīklu veidošana, ziņu lasīšana un iepirkšanās. WhatsApp ir vispopulārākā mobilā ziņojumapmaiņas lietotne pasaulē ar 1,6 miljardiem mēneša aktīvo lietotāju, kam cieši seko Facebook Messenger 1,3 miljardu mēnesī aktīvajiem lietotājiem. Tika konstatēts, ka Facebook ir vadošais sociālais tīkls ar 2,4 miljardiem mēneša aktīvo lietotāju.
Atsauces
https://www.sciencedirect.com/science/article/pii/S0378720608001353
http://aaa.volospin.com/BT606B/zhou-history-of-web-portals.pdf
Ankija van Grinsvena
Teodora Elizabete Gerarda (Ankija) van Grinsvena (nl; dzimusi ) ir nīderlandiešu jātniece, startē iejādē.
Piedalījusies septiņās Olimpiskajās spēlēs. Kopumā izcīnījusi trīs zelta, piecas sudraba un vienu bronzas medaļu. 1988. gadā Seulā viņa ieņēma 36. vietu individuālajās sacensībās. 1992. gadā Barselonā izcīnīja 4. vietu individuālajās sacensībās, kā arī kļuva par sudraba medaļas laureāti komandu iejādē. 1996. gadā Atlantā abās disciplīnās izcīnīja sudraba medaļu. 2000. gadā Sidnejā A. van Grinsvena bija Nīderlandes karognesēja atklāšanas ceremonijā. Sacensībās viņa atkārtoja iepriekšējo divu Olimpisko spēļu panākumus komandu sacensībās, kā arī pirmoreiz karjerā kļuva par olimpisko čempioni individuālajās sacensībās, startēja ar zirgu Bonfire. 2004. gadā Atēnās atkārtoti kļuva par čempioni individuālajā iejādē, šoreiz ar zirgu Salinero, taču komandu sacensībās Nīderlandes komanda ieņēma 4. vietu. Atēnu Olimpisko spēļu laikā viņa bija stāvoklī. 2008. gadā Pekinā A. van Grinsvena izcīnīja zeltu individuālajās sacensībās un sudrabu komandu sacensībās. 2012. gadā Londonā viņa izcīnīja bronzu komandu sacensībās.
Ar panākumiem startējusi arī Pasaules un Eiropas čempionātos. 1994. gadā tika atzīta par Nīderlandes labāko sportisti.
Ķirkumupīte
Ķirkumupīte (arī Ķirkumu upe, Ķirkumupe) ir Raunas kreisā krasta pieteka Cēsu novadā.
Iztece - no Ķirkumu dīķiem. Tek ziemeļu virzienā. Ietek Raunā. Ķirkumupīti nešķērso valsts autoceļi, tās krastos neatrodas lielākas apdzīvotās vietas.
Iecavas ielu uzskaitījums
Iecavas pilsētas ielu uzskaitījumā iekļautas Iecavas 55 ielas.
Žans Dreifuss
Žans Dreifuss (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Dreifuss 1900. gada Parīzes olimpiskajās spēlēs startēja paukošanā ar špagu. Šajā disciplīnā viņš aizcīnījās līdz pusfināliem, kur savā pusfināla grupā palika 4./6. vietā.
Rīteļa
Rīteļa ir Īvandes kreisā krasta pieteka Talsu un Kuldīgas novados.
Tek rietumu virzienā. Ietek Īvandē pie Rīteļiem. Rīteļu šķērso valsts autoceļš V1261 (Renda–Matkule), tās krastos nav lielu apdzīvoto vietu.
Londonas Karaliskā koledža
Londonas Karaliskā koledža (en) ir publiska izpētes universitāte, kas atrodas Londonā, Lielbritānijā un ir viena no Londonas Universitātes struktūrvienībām. Koledžu 1829. gadā dibinājis Lielbritānijas karalis Džordžs IV un Lielbritānijas premjerministrs Arturs Velzlijs, un tā ir ceturtā vecākā augstākās izglītības iestāde Anglijā. 1836. gadā Karaliskā koledža apvienojoties ar Londonas Universitātes koledžu kļuva par vienu no divām koledžām, kas izveidoja Londonas Universitāti.
Akadēmiskais darbs Londonas Karaliskajā koledžā sastāv no deviņām fakultātēm, kas ir sīkāk iedalītas departamentos, centros un izpētes nodaļās. 2017./2018. mācību gadā koledžas kopējie ienākumi bija 841,1 miljons sterliņu mārciņu. Pēc 2017. gada datiem, tā ir divpadsmitā lielākā universitāte Lielbritānijā pēc uzņemto studentu skaita. Starptautiski, tā pēc 2020. gada QS World University Rankings ir novērtēta kā 35. labākā universitāte pasaulē, pēc 2019. gada CWTS Leiden Ranking kā 35. labākā, pēc 2020. gada THE World University Rankings kā 36. labākā, bet pēc 2019. gada Academic Ranking of World Universities kā 51. labākā universitāte pasaulē. Londonas Karalisko koledžu ir absolvējuši vai bijuši tajā mācībspēki divpadsmit Nobela prēmijas laureāti.
Pazīstami absolventi un mācībspēki
Universitāti ir beiguši daudzi pazīstami cilvēki; trīs Oskara balvas ieguvēji, seši Grammy balvas ieguvēji un viens Emmy balvas ieguvējs. Absolventu starpā ir arī septiņpadsmit Lordu palātas biedri, deviņpadsmit Pārstāvju palātas biedri, kā arī dažādu valstu prezidenti, premjerministri un politiķi. Londonas Karaliskās koledžas absolventu sarakstā ir iekļauts Nobela prēmijas fizikā laureāts Pīters Higss, zinātnieks Frānsiss Goltons, dzejnieks Džons Kītss, rakstnieki Tomass Hārdijs, Arturs Klārks, Somersets Moems un Džons Raskins. Nobela miera prēmijas ieguvējs Dezmonds Tutu. Koledžas absolventu sarakstā ir tādi mākslinieki kā Queen basģitārists Džons Dīkons un Oskara ieguvēja Grīra Gārsone.
Žabrovka
Žabrovka ir ciems Sakstagala pagastā, Rēzeknes novadā. Atrodas 224 km attālumā no Rīgas.
Ciema apkārtnē atrodas Uļjanovas vecticībnieku lūgšanu nams _ vietējās nozīmes arhitektūras piemineklis.
Avots (uzvārds)
Avots (sieviešu dzimtē Avota; pamazināmajā formā Avotiņš) ir latviešu cilmes uzvārds. Cilvēki ar šo uzvārdu:
Haena
Haena (es, ) ir pašvaldība un pilsēta Spānijas dienvidos, Andalūzijā. 2022. gadā Haenā dzīvoja 112 tūkstoši iedzīvotāju. Tas ir Haenas provinces administratīvais centrs. Šī pilsēta bija Haenas karalistes galvaspilsēta no 1246. līdz 1833. gadam. Haenā viena no nozīmīgākajām saimniecības nozarēm ir olīveļļas ražošana.
Sanpedro kaktuss
Sanpedro kaktuss (Echinopsis pachanoi) ir ātri augošs kaktuss, kura dabiskā izplatības vieta ir Andu kalni Peru 2000—3000 metru augstumā virs jūras līmeņa. Tas ir izplatījies arī Argentīnā, Bolīvijā, Čīlē, Ekvadorā, tāpat to audzē arī citās pasaules vietās. Kaktusu izmanto tradicionālajā medicīnā un reliģiskajās praksēs, to plaši audzē arī kā kultūraugu.
Sanpedro kaktuss satur vairākus alkaloīdus, to vidū arī meskalīnu samērā lielā daudzumā (0,21—1,8%), meskalīna iegūšanai un uzņemšanai Sanpedro kaktusu mēdz kultivēt pat biežāk nekā peijotu, galvenokārt ātrāku augšanas tempu dēļ.
Deivids Frolijs
Deivids Frolijs (, 1950) jeb Vāmadeva Šāstrī ( no 1991. gada) ir Ājurvēdas un jogas skolotājs, vēdu astrologs un rakstnieks.
Dzīvesgājums
Dzimis 1950. gada 21. septembrī Lakrosas (La Crosse) pilsētā Viskonsinas štatā ASV kā otrais bērns desmit bērnu ģimenē. Mācījās vietējā katoļu skolā, 1960. gadā kopā ar ģimeni pārcēlās uz Denveru. 1970. gadā devās uz Dienvidindiju, kur kļuva par Ramana Maharši mācekli. 1971. gadā Šrī Aurobindo darbu ietekmē pievērsās vēdiskajai kultūrai un apguva sanskritu. 1979. gadā publicēja savu pirmo grāmatu "Pašrealizācija un virsprāts Rigvēdā". 1980. gadā D. Frolijs nodibināja Vediskās pētniecības centru (Vedic Research Center) Santafē un dažādos Šrī Aurobindo ašrama izdevumos publicēja savus Rigvēdas himnu skaidrojumus (1980-1984). Mācījās Ājurvēdu Bombejā un Punē pie Dr. B. L. Vaštas.
No 1983. gada viņa Ājurvēdas skolotājs bija Dr. Vasants Lads. Līdztekus viņš studēja arī Ķīnas tradicionālo medicīnu un mācīja to Starptautiskajā Ķīnas medicīnas institūtā (International Institute of Chinese Medicine, 1984-1990). 1988. gadā D. Frolijs dibināja Amerikas Vēdisko studiju institūtu (American Institute of Vedic Studies) Santafē. 1991. gadā viņš ieguva hindu vārdu Vāmadeva Šāstrī par godu vēdās minētajam skolotājam Vāmadevam. 1996. gadā viņam Mumbajā piešķīra Bramačarjas Višvanatdži (Vishwanathji) balvu un pandita titulu. Viņš vadījis Ājurvēdas kursus daudzos studiju centros ASV un Indijā. 2015. gadā viņam Indijas valdība piešķīra Padma Bhushan ordeni.
Bite (uzvārds)
Bite ir latviešu cilmes uzvārds. Cilvēki ar šo uzvārdu:
Daleki
Daleki ir ārpuszemes mutantu rase, kas darbojas britu zinātniskās fantastikas seriālā Doctor Who. Tie ir kiborgi, mutanti metāliskās bruņās, kas radīti uz planētas Skaro. Dalekus radījis zinātnieks Davross tūkstoš gadus ilgušā kara beigās, kas norisinājies starp kaledu un tālu rasēm. Ģenētiski tie ir cilvēkveidīgās kaledu rases mutanti, kas pārvietojas robotiem līdzīgās mašīnās — čaulās. Daleki ir spējīgi lidot. Šo būtņu mērķis ir iekarot Visumu un dominēt tajā bez žēlsirdības un sirdsapziņas pārmetumiem. Dalekiem nav emociju, izņemot naidu pret visiem, kas nav daleki.
Daleki bieži ir seriāla galvenā tēla Doktora galvenie pretinieki. Doktors apgalvo, ka viņa paša pārstāvētā rase Laika pavēlnieki bija tehniski visattīstītākā rase, kāda jebkad eksistējusi. Dalekus Doktors ierindo otrajā vietā, jo tie ir vienīgie, kas spējuši cīnīties ar Laika pavēlniekiem kā līdzīgs ar līdzīgu. Doktors, kaut gan neatzīst vardarbību un domā, ka jebkurai dzīvības formai Visumā ir tiesības pastāvēt, sākumā tomēr uzskatīja, ka dalekus vajag pilnībā iznīcināt. Vēlāk viņa viedoklis mainījās, taču viņa un daleku savstarpējais ienaids nerimst, jo daleki nekad nevēlas pamieru. Daleku vienīgais dzīves mērķis — iznīcināt visus, kas nav līdzīgi viņiem.
Daleku tēla rašanās un ietekme uz kultūru
Daleku tēlu radīja scenārists Terijs Neišens, bet dizainu izstrādāja dizainers Reimonds Kjusiks. Daleku izskats nedaudz atgādina PSRS Zemes mākslīgo pavadoni "Sputnik-3". Seriālā tie parādījās 1963. gada decembrī Doctor Who otrajā sērijā Daleks. Skatītāji tos uzreiz atzinīgi novērtēja, tie laiku pa laikam parādās visā seriāla pastāvēšanas laikā un ir kļuvuši par tikpat nozīmīgu seriāla Doctor Who sastāvdaļu kā pats Doktors vai viņa TARDIS, bet to uzvedība un frāze "Iznīcināt!" (Exterminate!) — par neatņemamu britu popkultūras daļu.
2008. gadā veikta aptauja parādīja, ka 9 no 10 britu bērniem zina, kas ir daleki. 1999. gadā daleki tika attēloti uz Lielbritānijas popkultūrai veltītām pastmarkām. Arī uz seriāla 50 gadu jubileju 2013. gadā izlaistajā šim seriālam veltītajā pastmarku sērijā uz pastmarkām bija attēloti arī daleki. 2010. gadā zinātniskās fantastikas žurnāla SFX lasītāji nobalsoja par dalekiem kā visu laiku dižākajiem briesmoņiem, apsteidzot Godzillu japāņu filmā "Godzilla" un Dž. R. R. Tolkīna radīto Golumu grāmatu sērijā "Gredzenu pavēlnieks".
Vārds "daleks" ir iekļauts galvenajās angļu vārdnīcās, tostarp Oksfordas angļu valodas vārdnīcā. Angliski runājošie šo vārdu dažkārt lieto kā metaforu, lai apzīmētu cilvēkus, visbiežāk politiķus, kuri savā uzvedībā izturas kā roboti, nespējot atkāpties no programmas. Piemēram, Džonu Bērtu (BBC ģenerāldirektors no 1993. līdz 2000. gadam) dramaturgs Deniss Poters 1993. gada Edinburgas festivālā publiski nosauca par daleku ar ķērcošu balsi (croak-voiced Dalek).
Daleku rases vēsture
Skaro — daleku dzimto planētu — kādreiz apdzīvoja divas civilizācijas: kaledi un tāli. Starp šīm civilizācijām izcēlās planētas mēroga militārs konflikts — kodolkarš, kura rezultātā planētas virsma kļuva radioaktīva. Tāliem izdevās izgudrot zāles pret radioativitātes izraisīto slimību, un tie turpināja dzīvot uz planētas virsmas, bet kaledi paslēpās pazemē. Arī viņi meklēja līdzekli aizsardzībai no jonizējošā starojuma, līdz kaledu zinātnieks Davross paziņoja, ka tādu ir atradis. Taču īstenībā Davrosu interesēja kas cits: viņš vēlējās radīt ideālu būtņu rasi bez trūkumiem. Eksperimenti, kurus viņš veica ar kalediem, padarīja tos neuzņēmīgus pret radiāciju, taču pārvērta par kroplīgiem mutantiem, kam praktiski nebija nekā kopīga ar to cilvēkveida priekštečiem, tiem vairs nebija nekādu emociju un jūtu, izņemot naidu pret visām "zemākām dzīvības formām", tas ir, pret tiem, kas ir no viņiem atšķirīgi. Davross izgudroja šīm būtnēm īpašas bruņas un ieročus, kas deva tām iespēju cīnīties. Radītās būtnes viņš nosauca par "dalekiem", kas ir anagramma no vārda "kaledi".
Daleki piedalījās daudzos karos, tostarp Laika karā, kurā viņi bija galvenie pretinieki Laika pavēlniekiem. Ilgu laiku tika uzskatīts, ka Laika kara beigās daleki tikuši pilnībā iznīcināti. Taču pēc kāda laika Doktors atkal sastapās ar dalekiem, kuriem bija izdevies izvairīties no Laika kara. Vēlāk daleki spēja atjaunot savu rasi ar ietaises "Progenitor", kas satur daleku DNS, palīdzību.
Fizioloģija
Bruņu čaulas iekšpusē atrodas daleks — bāli zaļgana būtne ar daudziem taustekļiem, lielām smadzenēm un vienu aci. Dažiem dalekiem uz viena no taustekļiem ir nags. Viņiem nav gandrīz nekādu bijušās humanoiditātes pazīmju, taču, rūpīgi pētot, var saprast, ka to ķermeņa pamatā tomēr ir cilvēkveidīgas būtnes shēma, taču izkropļota un izmainīta. Daleki nespēj patstāvīgi radīt skanas, izņemot vājus pīkstienus, viņi runā tikai ar elektroniskas ierīces palīdzību, kas sintezē metālisku, čerkstošu balsi. Tā kā daleki neizjūt nekādas emocijas, viņu balss vienmēr ir monotona. Tiek uzskatīts, ka vienīgās jūtas, kuras daleki spēj izjust, ir naids.
Dalekiem ir augsts intelekts, taču pilnīga iztēles trūkuma dēļ to atjautība ir ierobežota, jo stingra loģika ņem virsroku. Daleku dzīvības uzturēšanai nepieciešama radiācija, pie tam lielās dozās — ilgstošs radioaktīvā starojuma trūkums vai antiradiācijas zāļu uzņemšana daleku var nogalināt. Arī daleki, tāpat kā Laika pavēlnieki, spēj atšķirt, kādos laikjoslā noritošos notikumos nedrīkst iejaukties.
Daleki bez bruņu čaulas seriālā parādīti ļoti reti. Taču, neskatoties uz to nelielo augumu un ne pārāk lielām fiziskām spējām, tie pat bez bruņām ir ārkārtīgi bīstami.
Daleku bruņas
Daleku bruņas ir konusveida ar paplašinātu pamatni, tās pēc formas atgādina piparnīcu vai sālstrauku. Tās ir aprīkotas ar aizsardzības sistēmu — spēka lauku, kas dezintegrē tuvojošos šāviņus. Parastie kājnieku ieroči dalekam nespēj nodarīt gandrīz nekādu ļaunumu (veiksmīgs trāpījums dažos gadījumos var sabojāt "aci"). Tikai vienu reizi daleks tika iznīcināts ar reaktīvā granātmetēja palīdzību, kaut gan, pēc rezultātiem spriežot, bruņu caursišana bija nejauša.
Bruņas ir apmēram pusotru metru augstas, konusa augšdaļā atrodas "acs" — fotoreceptors, novietots gara stieņa galā. Tas neatšķir krāsas (daleki visu redz zilajā spektra daļā), taču, pateicoties atstarojošām lēcām, ļauj redzēt apkārtni gandrīz 180 grādu leņķī — daleks var saredzēt cilvēku, pat nepavēršot pret to savu okulāru. "Acs" ir visneaizsargātākā vieta uz daleka korpusa.
Zemāk atrodas enerģētiskais lielgabals un roka-manipulators, kas izskatās kā garš metāla stienis, parasti ar piesūcekni galā. Neskatoties uz šķietamo primitīvumu, šī ierīce ir daudz perfektāka nekā cilvēka roka — tā var pieņemt jebkādu formu, ar tās palīdzību daleks var veikt jebkādas darbības, pat ātri rakstīt, izmantojot datora tastatūru.
Enerģētiskais lielgabals ir daleka galvenais ierocis. Seriālā nekad nav ticis paskaidrots tā darbības princips, taču, spriežot pēc dažiem efektiem, tam ir sakars ar elektriskās enerģijas izlādi. Lielgabala spēks var mainīties no salīdzinoši vāja līdz maksimālam, spējīgam sagraut ēku vai pilnībā iznīcināt nelielu kosmosa kuģi.
Daleka bruņas klāj metāliskas puslodītes. Dažkārt seriālā tās tiek apzīmētas kā aizsardzības sistēmas sastāvdaļa (spēka lauka ģeneratori), arī kā pašiznīcināšanās sistēma: aktivizējot šo pašiznīcināšanās sistēmu, lodītes atdalās no korpusa un veido ap daleku sfērisku spēka lauku, kas pēc tam saraujas, pilnībā iznīcinot visu tā iekšpusē.
Pārvietošanās — viena no daleku nedaudzajām vājajām vietām. To čaulas spēj kustēties samērā lēni, un Doktors jau no pirmās tikšanās reizes par savu galveno priekšrocību cīņā ar tiem uzskata tieši ātrumu. Pirmajās sērijās daleki nespēja pamest savus cietokšņus, jo to bruņām bija nepieciešama nepārtraukta elektrobarošana, elektrību tie saņēma caur grīdu. Vēlāk daleki beidzot varēja pamest telpas, taču spēja pārvietoties tikai pa līdzenu virsmu. Seriāla gaitā daleki ieguva antigravitācijas dzinējus, kas ļāva tiem lidot, taču ar samērā nelielu ātrumu.
Bruņu iekšpusē ir "antivielas" — nanoroboti, kas iznīcina svešus objektus, ja tiem izdevies iekļūt korpusā. Tur atrodas arī rezerves atmiņas bloki, kas cita starpā bloķē pozitīvās emocijas, atstājot tikai naidu.
Daleks visu savu dzīvi pavada šajā metāla čaulā, nekad neizejot no tās. Var pat teikt, ka dzīvā būtne un tās metāla čaula ir divas neatņemamas sastāvdaļas, un tikai abas kopā tās veido to, ko sauc par daleku.
Fakti par filmēšanu
Filmējot seriālu Doctor Who, daleku bruņojuma kustības nodrošina neliela auguma operatori, kas atrodas to iekšpusē. Tie atbild par acs stieņa pārvietošanos, lāzera stara virzienu, manipulatora kustību, kā arī mirgojošajām gaismiņām uz korpusa. Daleku korpusam ir divas daļas: augšējā un apakšējā. Operators iekāpj apakšējā daļā un tiek nosegts ar augšējo daļu. Korpuss atrodas uz nelieliem ritenīšiem, tā pārvietošana notiek ar tālvadību.
Pēdējo sēriju daleki nedaudz atšķiras no sākotnējiem modeļiem, to "galvu" un "aci" attālināti vada cits operators, vēl viens operators atbild par balsi. Mūsdienās viena daleka vadīšanā piedalās vismaz četri cilvēki.
Žagari (Pušas pagasts)
Žagari ir ciems Pušas pagastā, Rēzeknes novadā. Atrodas 242 km attālumā no Rīgas.
Ciema apkārtnē atrodas Pušas katoļu baznīca.
Bajārs (uzvārds)
Bajārs ir latviešu cilmes uzvārds. Cilvēki ar šo uzvārdu:
Iremels
Iremels (ba, ru) ir neliels kalnu masīvs, kas atrodas Dienvidurālos Baškortostānas Republikā, Krievijā un robežojas ar Čeļabinskas apgabalu. Augstākā virsotne Lielais Iremels jeb Iremels ir 1582,3 m vjl augsts. Mazais Iremels, 6 kilometrus uz ziemeļaustrumiem no Lielā Iremela, ir 1449,4 m vjl augsts. Iremela kalna pakāje ir Belajas izteka.
Augstākais Urālu dienvidu daļas kalns ir Jamantau (1638 m v.j.l.), kas atrodas 53 km uz dienvidrietumiem no Iremela.
Marks Renšo
Marks Renšo (en; dzimis ) ir bijušais Austrālijas šosejas riteņbraucējs. Viņa karjeras lielākā uzvara ir 2011. gada Tour of Qatar daudzdienu sacensību kopvērtējums un viendienas sacensības Clásica de Almería 2013. gadā. No 2009. līdz 2011. gadam, pārstāvot , un atkal kopš 2014. gada Renšo ir pildījis cita sprintera, Marka Kevendiša, galvenā palīga lomu sprinta finišos.
Pēdējos karjeras gadus aizvadīja UCI ProTeam komandā . 2019. gada jūlijā paziņoja par profesionāļa karjeras noslēgšanu.
Bārda (uzvārds)
Bārda ir latviešu cilmes uzvārds. Cilvēki ar šo uzvārdu:
Iepazīsties, Fakeri
"Iepazīsties, Fakeri" (en) ir 2004. gada ASV komēdija, kuras režisors un viens no producentiem ir Džejs Roučs. Galvenās lomas atveido Roberts De Niro, Bens Stillers, Dastins Hofmans, Bārbra Streisande, Blaita Danere un Terija Polo. Filmas pirmizrāde notika. Filma ir turpinājums 2000. gada filmai "Iepazīsties, mani vecāki". 2010. gadā filmai iznāca turpinājums "Iepazīsties, mazie Fakeri".
Karūsa
Karūsa (Carassius carassius) ir karpu dzimtas (Cyprinidae) saldūdens zivis, kas plaši sastopama Eirāzijā. Makšķerniekiem nav iecienīts loms, bet karūsu bieži izmanto kā ēsmas zivtiņu. Tā kā karūsai ir zeltainas zvīņas, sarunvalodā to mēdz saukt par zeltaino karūsu vai zelta karūsu (pretēji otrai savvaļā Latvijā dzīvojošai karūsu sugai ar sudrabainām zvīņām — sudrabkarūsai), bet šāda nosaukuma lietošana var radīt pārpratumus, jo tas tiek izmantots citai karūsu sugai kā pamatnosaukums — zelta karūsai (Carassius auratus) jeb zelta zivtiņai.
Izplatība
Karūsa ir plaši izplatīta Eiropā. Tās izplatības areāls sākas Francijā ar Reinas upes baseinu, Lielbritānijas austrumiem un Skandināviju, turpinās pāri Krievijai līdz Kolimas upes baseinam Sibīrijā.
Nav sastopama Norvēģijas un Zviedrijas upju baseinos, kas ietek Ziemeļu jūrā. Baltijas jūras upju baseinos ziemeļu robeža sasniedz 66° ziemeļu paralēli. Dienvidos izplatības areāla robeža sasniedz Francijas centrālo daļu, Egejas jūras Maricas baseinu un Melnās jūras upju baseinus Turcijā un Irānā, mājo arī Kazahstānā un Uzbekistānā.
Latvijā
Karūsa Latvijas saldūdeņos ir viena no visizplatītākajām zivju sugām. Tā sastopama daudzās upēs un vairumā ezeru un dīķu, kā arī tā mājo jūrā upju grīvu tuvumā. Karūsas izplatību veicina arī makšķernieki. Latvijā karūsa ir pati izturīgākā zivs pret skābekļa trūkumu, tādējādi garās ziemās tā spēj veiksmīgāk pārziemot.
Izskats
Karūsa ir vidēji liela vai liela saldūdens zivs. Tās garums var sasniegt 80 cm, svars 3 kg. Latvijā karūsa tik liela neizaug, lielākie īpatņi sasniedz 33 cm garumu. Ķermenis karūsai augsts, no sāniem saplacināts. Mute vērsta uz priekšu vai nedaudz uz augšu. Pie mutes, atšķirībā no karpas, karūsai taustekļu nav. Mugura zaļganbrūna, sāni un vēders zeltaini vai dzeltenīgi brūni. Muguras spuras un anālās spuras pēdējais nezarotais stars ar zobiņiem. Krūšu spuras, vēdera spuras un anālā spura sarkanbrūna. Zvīņas lielas, uz sānu līnijas ir 31—36 zvīņas. Pirms nārsta tēviņiem uz žaunu vākiem izveidojas nārsta kārpiņas.
Līdzīgas sugas
Karūsa ir līdzīga sudrabkarūsai. Viena no pamanāmākām pazīmēm ir abu sugu zvīņu krāsa: karūsai zvīņas ir izteikti zeltainas, bet sudrabkarūsa parasti ir sudrabaina, retumis gaiši zeltainā tonī. Arī astes spura karūsai ir seklāk šķelta nekā sudrabkarūsai, zvīņas ir mazākas un to skaits lielāks, bet žaunu bārkšu parasti mazāk nekā sudrabkarūsai. Tomēr visdrošākā atpazīstamības pazīme ir vēdera dobuma plēve, kas karūsai ir gaiša, bet sudrabkarūsai melna.
Uzvedība un barība
Karūsa mājo ar veģetāciju bagātās, seklās ūdenstilpēs: ezeros, dīķos, lēni plūstošās upēs un stāvošās attekās. Uzturas baros. Lieliski spēj piemēroties gan karstām vasarām, gan aukstām ziemām, kad ūdenī ir ļoti maz skābekļa. Toties karūsa ir vāja izdzīvotāja, ja ūdenstilpē ir plēsīgas zivis, kā arī, ja ūdenstilpē kopumā ir liela zivju sugu dažādība. Ziemā tā ir mazaktīva un ierokas dūņās. Karūsa ir izturīga ziemotāja un spēj izdzīvot pat tad, ja ūdenstilpe aizsalst līdz dūņām. Tālas migrācijas neveic. Karūsa ir visēdāja, barojas gandrīz visu diennakti, tomēr galvenokārt naktī. Tās barība ir planktons, bentiskie bezmugurkaulnieki, dažādi augi un detrīts.
Vairošanās
Dzimumgatavība karūsai iestājas 2—7 gadu vecumā, sasniedzot 7—20 cm, Latvijā 11—23 cm garumu. Tēviņi visbiežāk dzimumgatavību sasniedz 3 gadu vecumā, mātītes 4 gados Austrumeiropā, bet 2 gados Dienvideiropā. Nārsto no maija līdz augustam, Latvijā jūnijā un jūlijā, kad ūdens temperatūra ir 13—27°C. Nārsts notiek gan seklumā, gan dziļumā, no 15 cm līdz 3 m, vietās ar bagātīgu veģetāciju. Raksturīgs porciju nārsts 2—5 piegājienos ar 10—15 dienu starplaiku. Kopējais nārsta ilgums 30—64 dienas. Viena mātīte nārsto ar vairākiem tēviņiem. Auglība 0,7—513 tūkst. ikru. Ikri pielīp pie augiem. To attīstība ilgst 2—10 dienas, atkarībā no ūdens siltuma. Pēc izšķilšanās kāpuri 1—3 dienas pavada, piestiprinājušies pie augiem. Karūsa veido hibrīdus ar karpu un sudrabkarūsu. Karūsa var sasniegt 40 gadu vecumu, Latvijā 12 gadu vecumu.
Mārtiņš
Mārtiņš var būt:
Evacanthus interruptus
Evacanthus interruptus ir cikādīšu suga no Evacanthinae apakšdzimtas.
Izplatība
Izplatīta netropu Eirāzijā un Dienvidāfrikā. Introducēta arī Ziemeļamerikā, kur 1979. gadā pirmo reizi aprakstīta Kanādā, Ņūbransvikas provincē.
Pieauguša īpatņa apraksts
Evacanthus interruptus ir vidēji liela cikādīte (4-7 mm) ar specifisku nokrāsu. Pronotums parasti melns, dažreiz ar dzelteniem traipiem. Virsspārni parasti dzelteni vai brūngandzelteni ar melnām gareniskām strīpām, kuras savstarpēji savienojas.
Trigonometriskā riņķa līnija
Trigonometriskā jeb vienības riņķa līnija (TRL) ir riņķa līnija, kuras centrs atrodas koordinātu sistēmas sākumpunktā un rādiuss ir vienu vienību garš.
Kalēju tīrelis
Kalēju tīrelis ir dabas liegums Bauskas novadā. Izvietojies Vecumnieku pagasta ziemeļaustrumos, aizņem daļu no Kalēju tīreļa purva masīva. Dabas liegums izveidots 1977. gadā purvainu mežu un pārejas purvu aizsardzībai. Teritorijā konstatētas aizsargājamo augu sugas — stāvlapu dzegužpirkstīte un plankumainā dzegužpirkstīte. Natura 2000 teritorija.
Vjačeslavs Ļitovčenko
Vjačeslavs Ļitovčenko (ru, dzimis Habarovskā) ir krievu hokejists, spēlē centra uzbrucēja pozīcijā. Pašlaik (2019) Ļitovčenko pārstāv Kontinentalās hokeja līgas komandu Jekaterinburgas "Avtomobilist", ar kuru noslēdza līgumu 2018. gada 4. maijā. Līdz šim aizvadījis 10 sezonas Habarovskas "Amur" sastāvā.
2058. gads
2058. gads būs parastais gads, kas pēc Gregora kalendāra sāksies otrdienā.
Žils de Pradēls
Žils Ežēns Emīls Kutrē de Pradēls (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Pradēls 1900. gada Parīzes olimpiskajās spēlēs startēja paukošanā ar špagu. Šajā disciplīnā viņš aizcīnījās līdz pusfināliem, kur savā pusfināla grupā palika 4./6. vietā.
Camera Lucida (grāmata)
"Camera lucida. Piezīme par fotogrāfiju" (fr) ir franču semiotiķa un filozofa Rolāna Barta darbs, kurā viņš dalās pārdomās par fotogrāfijas mākslu. Tas ir publicēts 1980. gadā un ir viens no pirmajiem nozīmīgajiem pētījumiem par fotogrāfiju.
Svarīgākās idejas
Raksturojot divus elementus, kuru vienlaicīgā klātbūtne raisa viņa interesi par kādu foto, Barts ievieš jēdzienus studium un punctum. Studium ir kultūrvēsturisks fotogrāfijas uztvērums, kas var izpausties kā, piemēram, politiska, vēsturiska liecība. Turpretī Punctum ir personīgs, emocionāls fotogrāfijas uztvērums. R. Barts raksta: “Ļoti bieži punctum ir “detaļa”, tas ir, daļējais objekts. Un dot punctum piemērus savā veidā nozīmē atklāt sevi.”
Žagatas (Kokneses pagasts)
Žagatas ir ciems Kokneses pagastā, Aizkraukles novadā. Atrodas 2 km no pagasta centra Kokneses, 16,5 km no novada centra Aizkraukles un 101 km attālumā no Rīgas.
Ciems atrodas uz tieši pie pagasta centra Kokneses robežas, uz DA no tās, un blakus autoceļu A6 un P80 apļveida krustojumam un autoceļam V915.
Nātrija hipohlorīts
Nātrija hipohlorīts (NaClO jeb NaOCl) ir nātrija un hlorapskābes sāls. Bezūdens NaClO ir ļoti nestabila kristāliska viela, bet pentahidrāts NaClO· 5H2O ir zaļgandzeltena cieta samērā stabila viela ar hlora smaku. NaClO veido arī ļoti nestabilus kristālhidrātus ar mazāku ūdens saturu. Tā kā NaClO viegli sadalās, veidojot brīvu hloru, un bez tam, reaģējot ar amonjaku saturošiem šķidrumiem, veido hloramīnu, ar nātrija hipohlorītu saturošiem preparātiem jāapietas uzmanīgi un jācenšas neieelpot izdalījušās gāzes. No ekoloģijas viedokļa nātrija hipohlorīta izmantošana ir izdevīga, jo, tam sadaloties, vidē nokļūst tikai nekaitīgs nātrija hlorīds. Nātrija hipohlorītam ir korozīva iedarbība uz metāliem un citiem materiāliem.
Vēsture
1778. gadā Parīzē tika atklāts neliels uzņēmums Societé Javel, kas ražoja audumu balināmo šķidrumu, šķīdinot ūdenī gāzveida hloru. 1787. gadā uzņēmums modificēja procesu, laižot hloru cauri potaša šķīdumam ūdenī. Šajā procesā radās kālija hipohlorītu saturošs šķīdums: Iegūtais šķīdums bija daudz stabilāks par vienkāršu hlorūdeni, tam bija izcilas balinošas īpašības. Uzņēmuma īpašnieks Leonards Albāns nosauca to par "Žavelas ūdeni" (Eau de Javel). Jaunais produkts ātri kļuva populārs kā Francijā, tā Anglijā tā uzglabāšanas un pārvadāšanas ērtību dēļ.
Savukārt 1820. gadā franču aptiekārs Antuāns Labaraks (Antoine Germain Labarraque), lai procesu padarītu lētāku, nomainīja potašu pret kaustisko sodu: Iegūto nātrija hipohlorīta šķīdumu viņš nosauca par "Labaraka ūdeni" (Eau de Labarraque). Labaraka ūdeni sāka izmantot Žavelas ūdens vietā kā balinošu un dezinficējošu līdzekli. 19. gadsimta beigās nātrija hipohlorītu sāka lietot arī dzeramā ūdens dezinficēšanai un notekūdeņu attīrīšanai.
Iegūšana
Kā rūpniecībā, tā arī laboratorijās joprojām izmanto 200 gadus veco Labaraka metodi, laižot hloru cauri nātrija hidroksīda šķīdumam. Rūpniecībā nātrija hipohlorītu iegūst arī, elektrolizējot nātrija hlorīda šķīdumu.
Ērta nātrija hipohlorīta šķīduma ieguves metode laboratorijā ir sodas reakcija ar hlorkaļķiem :
Ķīmiskās īpašības
Nātrija hipohlorīts viegli sadalās, izdaloties skābeklim: Pie 70 °C sadalīšanās notiek ar eksploziju.
Karsējot paralēli notiek arī disproporcionēšanās:
Pārspriedums
Pārspriedums ir domraksts, kurā autors cenšas risināt kādu problēmu, izteikt savus argumentus, vērtējumu, attieksmi un secinājumus. Pārspriedumā ir trīs daļas: ievads, iztirzājums, nobeigums. Pārsprieduma domrakstā parasti tiek risināta kāda problēma, par kuru sakopoti fakti un argumentācija, tiek pausta sava attieksme pret problēmu un tās vērtējums. Pārspriedums vēstījumā un aprakstā visiem secinājumiem un vērtējumiem ir palīgnozīme, bet pārspriedumā pati galvenā prasme ir pierādot secināt un novērtēt. Pārsprieduma kodolu veido autora spriedumi un to argumentācija.
Nātrija hipohlorīts
Ķīmiskās īpašības
Ūdens šķīdumos nātrija hipohlorīts disociē nātrija un hipohlorīta jonos, savukārt hipohlorīta jons hidrolizējas, veidojot hlorapskābi: Tieši hlorapskābes klātbūtne nātrija hipohlorīta šķīdumā nodrošina tā dezinficējošās un balinošās īpašības.
Pārspriedums
Pārsprieduma galvenajai daļai raksturīga noteikta secība: spriedums, tā pierādījums, secinājumi. Pārsprieduma autors var analizēt un vērtēt:
Nātrija hipohlorīts
Ķīmiskās īpašības
Šķīdums ir nestabils un pamazām sadalās; sadalīšanās ātrāk notiek skābos šķīdumos, bet stipri sārmaini šķīdumi (pH > 11) ir diezgan stabili. Ja šķīdumam pievieno sālsskābi, izdalās hlors:
Pārspriedums
Ievads, iztirzājums, nobeigums
Pārspriedumā ir trīs daļas: Ievads ir temata pielikums. Tajā īsi pastāsta, par kādu tematā ietverto problēmu autors izvēlējās rakstīt. Rakstītājam ir ieteicams rosināt lasītāja interesi par domraksta ideju jeb domraksta pamatdomu.
Nātrija hipohlorīts
Ķīmiskās īpašības
Sārmu metālu jodīdus nātrija hipohlorīts oksidē līdz brīvam jodam (vāji skābā vidē), jodātiem (neitrālā vidē) vai perjodātiem (sārmainā vidē):
Zābakstrauts
Zābakstrauts ir Kāroņstrauta labā krasta pieteka Talsu novadā.
Nātrija hipohlorīts
Ķīmiskās īpašības
Sulfītus nātrija hipohlorīts oksidē par sulfātiem, nitrītus — par nitrātiem, oksalātus un formiātus — par karbonātiem.
Zābakstrauts
Tek dienvidu-dienvidrietumu virzienā. Ietek Kāroņstrautā netālu no tā ieteces Virbupē. Zābakstrautu nešķērso valsts autoceļi, tās krastos nav lielu apdzīvoto vietu.
Pārspriedums
Ievads, iztirzājums, nobeigums
Iztirzājums ir spriedumu plānveidīgs izklāsts un pamatojums. Svarīgi ievērot vienotību - lai visas iztirzājuma daļas būtu vienotas ar domraksta priekšmetu un savstarpēji saistītas. Iztirzājums ir katra domraksta galvenā daļa.
Nobeigums ir temata kopsavilkums kur īsi var uzrakstīt savus secinājumus un ieteikumus par iztirzājuma daļā minētajām domām. Pēdējais teikums ir vissvarīgākais – tā ir galvenā atziņa, kas gūta, domājot, vērtējot, analizējot doto tematu. Domraksta autoram jāpaveic grūtākais - apvienot loģiku un jūtas (vispārinājumu un savas emocijas).
Nātrija hipohlorīts
Ķīmiskās īpašības
Amonjaks, iedarbojoties ar nātrija hipohlorītu, vispirms veido hloramīnu, bet pēc tam hidrazīnu: Šī ir populāra hidrazīna iegūšanas metode.
Izmantošana
NaClO ir spēcīgs oksidētājs, tam ir izteikta antiseptiska un dezinficējoša iedarbība. Tiek plaši izmantots par balinātāju kā sadzīvē, tā rūpniecībā; kā arī ūdens attīrīšanai un dezinfekcijai. Lieto medicīnā, pārtikas rūpniecībā un lauksaimniecībā par baktericīdu un sterilizējošu līdzekli. Nātrija hipohlorīta oksidējošās īpašības izmanto arī organiskajā sintēzē antranilskābes, hlorpikrīna, askorbīnskābes un citu vielu iegūšanai.
Teterevu fonds
Borisa un Ināras Teterevu fonds ir nodibinājums, kurš nodarbojas ar labdarības iniciatīvu atbalstīšanu. Fondu 2010. gadā dibināja Boriss Teterevs un Ināra Teterevi. Fonds darbojas ar starptautiskiem projektiem izglītībā, mākslā un kultūrā, sociālajā palīdzībā, kopienu attīstības organizācijām pilsētās un lauku apvidos un dzīvnieku aizsardzībā.
Atbalsta programmas
Teterevu fonds sniedz atbalstu Rundāles pils restaurācijas pabeigšanas programmai līdz 2014. gadam, pieminekļa izveidei baletdejotājam Mārim Liepam Rīgā (sadarbībā ar Kultūras ministriju un Rīgas domi), V. Šekspīra lugas "Divpadsmitā nakts" uzvešanai Rīgas Krievu teātrī.
Sadarbībā ar Latvijas Kopienu iniciatīvu fonds finansiāli atbalsta programmu "Atbalsts Rīgas senioriem", savukārt Latvijas reģionos — programmas "Veselībai un dzīvotpriekam" un "Palīdzēsim māmiņai", kā arī sniedz atbalstu zupas virtuvju darbībai vairākos desmitu Latvijas apdzīvoto vietu un programmai "Paēdušai Latvijai — sirmgalvjiem" (sadarbībā ar fondu "Ziedot").
Sabiedrības izglītošanai Latvijas Televīzijas 1. kanālā pārraida TV raidījumu par humānu attieksmi pret dzīvniekiem "Ķepa uz sirds"; sniedz atbalstu dzīvnieku aizsardzības projektiem Taizemē, Ruandā un dzīvnieku patversmei "Dzīvnieku draugs" Rīgā. Tāpat atbalsta Rīgas Stradiņa universitātes projektus, kas veicina starptautiski konkurētspējīgas medicīnas un veselības aprūpes izglītības apguvi.
Valsts kultūras pieminekļu aizsardzības inspekcija, UNESCO Latvijas Nacionālās komisija un biedrība "ICOMOS Latvija" 2011. gadā piešķīra fondam Kultūras mantojuma Gada balvas Īpašo balvu par mecenātismu.
2012.-2014. gadā fonds ir ziedojis arī Wikimedia Foundation organizācijai, kas nodarbojas ar Vikipēdijas un citu projektu uzturēšanu, 2014. gadā tas bija viens no lielākajiem ziedotājiem.
Ināra un Boriss Teterevi ir LU fonda platīna mecenāti. Teterevi atbalstījuši LU Botāniskā dārza teritorijas infrastruktūras sakārtošanu atbilstoši mūsdienu prasībām, ziedojot vairāk nekā 1,4 miljonus eiro.
Vinogradovs
Vinogradovs (ru, no виногра́д — 'vīnogas'; sieviešu dzimtē Vinogradova (Виногра́дова)) ir krievu cilmes uzvārds. Cilvēki ar šo uzvārdu:
Fanija Mendelszone
Dzimusi Hamburgā pārticīgā banķiera ģimenē. Pēc tam, kad 1811. gadā Napoleons ieņēma Hamburgu, ģimene pārcēlās uz Berlīni. Jau bērnībā Fanija parādīja izcilas muzikālas dotības, tomēr, kaut arī brālis Fēlikss visādi atbalstīja māsu, tā laika sabiedrībā sievietei mūziķes karjera bija grūti realizējama. 1729. gadā apprecējās ar mākslinieku Vilhelmu Henzelu.
1847. gadā mira ar insultu. Pēc Fanijas nāves Fēlikss Mendelszons iegrima depresijā, no kuras īsti neatguvies, pats mira mazāk kā pēc pugada, pagūdams radīt kompozīciju māsas piemiņai (6. stīgu kvartetu).
Futbols 1900. gada vasaras olimpiskajās spēlēs
Futbols 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Futbola sacensības tika aizvadītas no 1900. gada 20. septembrī un 23. septembrī. Tās notika Vensēnas velodromā, Parīzē. Sacensībās startēja 3 komandas, kopā 35 spēlētāji no 4 valstīm. Šī bija pirmā reize, kad futbols bija iekļauts olimpisko spēļu programmā, kaut gan FIFA šo un 1904. gada futbola olimpisko maču neatzīst īsti par turnīru.
Šajā reizē futbolā tika aizvadītas tikai divas spēlēs — Francija pret Beļģiju un Francija pret Lielbritāniju. Taču sākotnēji bija paredzēts, ka futbolā piedalīsies arī Vācijas un Šveices futbola komandas, taču tās neieradās.
Olimpisko zelta medaļu izcīnīja Lielbritānijas futbola komanda Upton Park F.C., sudraba medaļu ieguva Francijas futbola komanda Club Français. Savukārt bronzas medaļu ieguva Jauktās komandas futbola komanda Université de Bruxelles, kuru veidoja Beļģijas futbolisti un pa vienam Nīderlandes un Lielbritānijas futbolistam. Visām šīm komandām šis bija pirmais olimpiskais panākums, pirmās medaļas.
Rezultāti
1900. gada 20. septembrī notika futbola mačs Francija (Club Français) pret Lielbritāniju (Upton Park F.C.). Šajā mačā ar rezultātu 0—4 uzvarēja Lielbritānijas komanda. Ir zināms, ka divus vārtus iesita britu futbolists Džons Nikolass, bet pa vienam vārtam britu futbolisti Ričards Tērners un Džeks Zīlijs. Savulārt 1900. gada 23. septembrī notika futbola mačs start Franciju (Club Français) un Jaukto komandu (Université de Bruxelles). Šī mača rezultāts bija 6—2, Francijai uzvarot. Ir zināms, ka no Francijas 6 vārtiem vienu iesita Gastons Peltjē, taču pārējo vārtu autori nav zināmi, bet Jauktās komandas vārtu autori bija Ilērs Spanogs un Hendriks van Hēkelums.
Pārstāvētās valstis un sportisti
Futbola sacensībās startēja 3 komandas, 35 spēlētāji, no 4 valstīm.
Iekavās norādīts pārstāvošo sportistu skaits.
Žagatnes
Žagatnes (arī Žagatnis) ir ciems Rikavas pagastā, Rēzeknes novadā. Atrodas 223 km attālumā no Rīgas.
Haije Kramers
Biogrāfija
Pārstāvējis Nīderlandes komandu lielākajos komandu šaha turnīros:
Vēlākajos gados nopietni pievērsies korespondencšaham. 1984. gadā ICCF viņam piešķīrusi lielmeistara nosaukumu (GMC). .
1952. gadā Hāgā kopā ar Maksu Eivi izdevis šaha grāmatu Het middenspel ("Vidusspēle").
Karadarbība Āzijā un Klusajā okeānā (Pirmais pasaules karš)
Karadarbība Āzijā un Klusajā okeānā Pirmā pasaules kara laikā notika, lai Antantes valstis ar savu Āzijas koloniju un sabiedroto valstu palīdzību varētu iekarot Vācijas impērijas kolonijas šajā reģionā. Lielākā sauszemes operācija bija vācu Ķīnas kolonijas Cingtao aplenkums. Pārējās kaujas notika galvenokārt uz jūras vai saistījās ar vācu Jaungvinejas un daudzo salu arhipelāgu pakāpenisku pakļaušanu.
Iznākums
Vācijas Klusā okeāna salu liktenis lielā mērā bija novēlota doma, kas izraisīja nelielu interesi Parīzes miera konferencē sanākušajos valstu pārstāvjos. Lai gan vāciešiem bija zināma cerība atjaunot savas Klusā okeāna kolonijas, Austrālijas, Jaunzēlandes un Japānas enerģiskā lobēšana noveda pie kara laika status quo saglabāšanas Nāciju līgas mandātu veidā. Austrālija saņēma bijušo Vācu Jaungvineju, Bismarka arhipelāgu, Nauru un Zālamana salu ziemeļu pusi. Vācu Samoa kļuva par Jaunzēlandes mandātu, un Japāna saņēma mandātu bijušajām Vācijas kolonijām uz ziemeļiem no ekvatora, proti, Marianas, Karolīnas un Māršala salas. Klusā okeāna salas palika šo valstu rokās līdz Otrajam pasaules karam.
Pāvels Vinogradovs
Pāvels Vinogradovs (Павел Владимирович Виноградов, dzimis ) ir Krievijas kosmonauts, inženieris.
Otro lidojumu viņš veica 2006. gadā, esot kosmosa kuģa Sojuz TMA-8 un Starptautisko kosmosa stacijas 13. ekspedīcijas komandieris.
Trešo lidojumu Pāvels Vinogradovs sāka 2013. gada martā, esot kosmosa kuģa Sojuz TMA-08M komandieris un SKS 35. ekspedīcijas lidojuma inženieris. Bija 36. ekspedīcijas komandieris. 2013. gada septembrī atgriezas uz zemes.
Lielirbes iela
Lielirbes iela ir maģistrālā iela Rīgā, Zemgales priekšpilsētas Pleskodāles un Šampētera apkaimēs. Lielirbes iela ir viena no svarīgākajām maģistrālajām ielām Pārdugavā. Tā sākas krustojumā ar Kalnciema ielu, Baseina ielu un Ķemeru ielu netālu no Zasulauka dzelzceļa stacijas un beidzas krustojoties ar Kārļa Ulmaņa gatvi pie Rīgas robežas ar Mārupes novadu. Kopējais ielas garums ir 1897 metri un tā ir klāta ar asfalta segumu.
Lielirbes ielā ir dažāda veida dzīvojamā apbūve, sabiedriskas ēkas, tostarp tirdzniecības centri "Spice" (Lielirbes ielā 29) un "Spice Home" (Jaunmoku ielā 13), kā arī cita veida darījumu un saimnieciskā apbūve. Ielas pāra numuru pusē atrodas arī Pleskodāles kapi.
Iela ir nosaukta Lielirbes — ciema Ventspils novada Tārgales pagastā — vārdā.
Vēsture
Lielirbes iela ir ieprojektēta 1937. gadā, bet faktiski izveidota 1960. gadu beigās, rekonstruējot maģistrāli, kas ved no Rīgas centra uz Jūrmalu (Kalnciema iela). Laika gaitā ielas nosaukums nav ticis mainīts.
Ielu savienojumi
Lielirbes iela ir savienota ar šādām ielām:
Sabiedriskais transports
Pa ielu abos virzienos kursē 32., 43. un 53. maršruta autobusi. Virzienā uz Centru un Ziepniekkalnu kursē arī 22. un 56. maršruta autobusi.
Polēns Lemērs
Polēns Aleksandrs Lemērs (fr; dzimis, miršanas datums nav zināms) bija franču sporta vingrotājs, startējis 1900. gada, 1908. gada un 1920. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 251 punktus, izcīnot 30. vietu.
Savukārt 1920. gada vasaras olimpiskajās spēlēs Antverpenē Lemērs bija viens no Francijas vingrotāju komandas pārstāvjiem. Viņi komandu daudzcīņā ieguva bronzas medaļu, piekāpjoties Itālijas un Beļģijas vingrotāju komandām.
Rabinovičs
Rabinovičs var būt:
Pasaules prāta sporta spēles
Pirmās pasaules prāta sporta spēles notika Pekinā no 2008. gada 3. līdz 18. oktobrim, apmēram divus mēnešus pēc vasaras olimpiskajām spēlēm un mēnesi pēc paralimpiskajām spēlēm. Pirmajās spēlēs bija pārstāvēti pieci prāta sporta veidi: bridžs, šahs, dambrete, go un ķīniešu šahs. Par 35 zelta medaļām cīnījās 2763 konkurenti no 143 valstīm.
Otrās pasaules prāta sporta spēles notika Lillē, Francijā no 2012. gada 9. līdz 23. augustam, sākoties 2012. gada vasaras olimpisko spēļu laikā un beidzoties īsi pirms 2012. gada vasaras paralimpiskajām spēlēm.
2012. gada spēļu noslēguma ceremonijā tika paziņots, ka nākamās spēles notiks 2016. gadā Riodežaneiro. Bet spēles tur nenotika, tās norisēja gadu vēlāk Ķīnas pilsētā Huaiaņā.
Zārvalks
Zārvalks ir Abavas kreisā krasta pieteka Talsu novadā.
Tek ziemeļaustrumu virzienā. Ietek Abavā netālu no Veģiem. Zārvalku nešķērso valsts autoceļi, tās krastos nav lielu apdzīvoto vietu.
Manu murgu meitene
"Manu murgu meitene" (en) ir 2007. gada ASV komēdija, kuras režisori un vieni no scenārija autoriem ir Pīters Farelijs un Bobijs Farelijs. Galvenās lomas atveido Mišela Monagana, Bens Stillers, Džerijs Stillers, Mālina Okermane, Robijs Kodrijs un Karloss Mensija. Filmas pirmizrāde notika.
Tikko precējies vīrietis, kurš tic, ka ir precējies ar perfektu sievieti, savā medusmēnesī sastop kādu citu sievieti.
Gustavs IV Ādolfs
Gustavs IV Ādolfs (sv; dzimis, miris ) bija Zviedrijas karalis no 1792. gada līdz 1809. gadam, kad apvērsumā zaudēja troni. Gustava IV Ādolfa valdīšanas laikā Krievijas Impērija 1808. gadā okupēja Somiju un inkorporēja to kā Somijas lielhercogisti savā sastāvā.
Dzīvesgājums
1805. gadā Zviedrija iesaistījās Trešās koalīcijas karā pret Napoleonu. Kampaņa bija neveiksmīga un Zviedru Pomerāniju ieņēma franču karaspēks. 1807. gadā Tilzītes miera līguma rezultātā Francija un Krievija kļuva par sabiedrotajiem, bet par Lielbritānijas sabiedrotajiem palika tikai Zviedrija un Portugāle. 1808. gadā Krievija uzbruka Zviedrijai un kara rezultātā ieņēma Somiju.
1809. gada 7. martā Kārlstadē sadumpojās zviedru karaspēka daļas un virzījās uz Stokholmu. 1809. gada 13. martā sazvērnieki ielauzās karaļa apartamentos un arestēja karaļa ģimeni, kuru ieslodzīja Gripsholmas pilī. 29. martā Gustavs IV Ādolfs atteicās no troņa. 10. maijā Kārtu Riksdāgs par Zviedrijas karali iecēla Gustavu III. Decembrī karalis ar ģimeni pameta Zviedriju. Miris Šveicē 1837. gadā.
Lielvārdes katoļu baznīca
'''Lielvārdes Sv. Krusta Paaugstināšanas Romas katoļu baznīca''' ir Romas katoļu baznīca Ogres novada Lielvārdē.
1936. gadā Romas katoļu draudzei Lielvārdē piešķīra apbūves gabalu baznīcai un gruntsgabalu kapsētai. Baznīcu cēla pēc inženiera A. Strazdiņa projekta. Baznīca tika pabeigta 1940. gadā.
2023. gadā par priesteri kalpo Andris Solims.
Jurijs Balašovs
Jurijs Balašovs (ru; dzimis Šadrinskā) ir Krievijas starptautiskais lielmeistars šahā (1973).
Biogrāfija
1960. gadu beigās un 1970. gadu sākumā bijis viens no talantīgākajiem PSRS jaunajiem šahistiem. Piecpadsmit gadu vecumā kļuvis par jaunāko PSRS sporta meistaru šahā. 1967. gadā Rīgā uzvarējis starptautiskajā jauniešu šaha turnīrā. 1970. gadā bijis pirmais Maskavas pilsētas šaha čempionātā. 1977. gadā Klaipēdā uzvarējis Lietuvas atklātajā šaha čempionātā. Vairākkārt piedalījies PSRS šaha čempionāta finālos, kur labākos rezultātus sasniedzis 1970. gadā Rīgā, kad ieņēmis 4. vietu, un 1976. gadā Maskavā, kad bijis otrais aiz toreizējā Pasaules šaha čempiona Anatolija Karpova.
Daudzu starptautisko šaha turnīru laureāts: 1973. gadā dalījis 3.-6. vietu Tallinā, 1977. gadā dalījis 1.-4. vietu Lonpainā (ASV), 1980. gadā bijis otrais Mihaila Čigorina memoriālā Sočos, 1985. gadā dalījis 3.-4. vietu Jūrmalā, 1986. gadā uzvarējis Minskā. Maskavas komandas sastāvā trīs reizes uzvarējis PSRS komandu šaha čempionātos (1969, 1972, 1983). Par panākumiem turnīros FIDE Balašovam 1970. gadā piešķīra starptautiskā meistara (IM) nosaukumu, bet 1973. gadā - starptautiskā lielmeistara (GM) nosaukumu.
Četras reizes piedalījies Pasaules šaha čempiona nosaukuma izcīņas cikla starpzonu turnīros: 1976. gadā ieņēmis 9. vietu, 1979. gadā bijis 7. vietā, 1982. gadā atkal ieņēmis 9. vietu, bet 1985. gadā izstājies pēc 11. kārtas un palicis pēdējā vietā.
Pārstāvējis PSRS komandu lielākajos komandu šaha turnīros:
1972. gadā beidzis Valsts Centrālo fiziskās kultūras institūtu Maskavā. 1981. gadā bijis Anatolija Karpova sekundants mačā par Pasaules šaha čempiona nosaukumu pret Viktoru Korčnoju, bet 1992. gadā bijis Borisa Spaska sekundants atkārtotā mačā pret Robertu Fišeru.
2014. gadā izcīnījis sudraba medaļu Pasaules senioru šaha čempionātā vecuma grupā virs 65 gadiem.
Žakeļi
Žakeļi ir ciems Robežnieku pagastā, Krāslavas novadā. Atrodas 296 km attālumā no Rīgas.
Apdzīvotā vieta atrodas pie autoceļa V627.